
Opravné uznesenie Okresný súd Poprad v právnej veci žalobcu: UNIQA Management Services, s.r.o., so sídlom Praha 6 – Vokovice, Evropská 810/136, Česká republika, organizačná zložka UNIQA Management Services, s.r.o., organizačná zložka Slovensko, so sídlom Bratislava – Petržalka, Krasovského 3986/15, IČO: 50 008 056, právne zastúpeného advokátskou kanceláriou soukeník – štrpka, s.r.o., so sídlom Bratislava – mestská časť Staré Mesto, Strážnická 8141/5, IČO: 36 862 711, proti žalovanému: A. B., nar. XX.XX.XXXX, bytom C., D. X, právne zastúpeného: JUDr. Ladislav Riedl, advokát, so sídlom Prešov, Slovenská 46, v spore o zaplatenie 4.242,91 eur s príslušenstvom, takto rozhodol: I. v Rozsudok Okresného súdu Poprad sp. zn.: 20Cpr/5/2019 – 477 zo dňa 26.10.2021 a opravné uznesenie Okresného súdu Poprad sp. zn.: 20Cpr/5/2019 – 518 zo dňa 16.03.2022 v záhlaví opravuje tak, že označenie dátumu narodenia žalovaného správne znie: 17.10.1992 II. Ostatné časti rozsudku a opravného uznesenia zostávajú nezmenené. odôvodnenie: 1. Žalobca sa v konaní domáhal voči žalovanému zaplatenia dlžnej sumy vo výške 4.242,91 eur s príslušenstvom. 2. Dňa 26.10.2021 bol vo veci vydaný rozsudok sp. zn.: 20Csp/5/2019 – 447, v ktorého písomnom vyhotovení došlo k zjavnej chybe v písaní, keď v záhlaví rozsudku bol nesprávne uvedený dátum narodenia žalovaného, a to 17.01.1992 a nesprávny dátum vyhlásenia rozsudku, a to 25.05.2021. Opravným uznesením sp. zn.: 20Csp/5/2019 – 518 zo dňa 16.03.2022 bol opravený dátum vyhlásenia rozsudku, ktorý správne znel XX.XX.XXXX. V danom opravnom uznesení bol taktiež nesprávne uvedený dátum narodenia žalovaného, a to XX.XX.XXXX. 3. Dňa 13.10.2025 bola súdu doručená žiadosť žalobcu o vydanie opravného uznesenia, žalobca žiadal, aby súd v rozsudku správne označil žalovaného, a to správnym dátumom narodenia dňa XX.XX.XXXX. 4. Podľa § 224 zákona č. 160/2015 Z. z. Civilného sporového poriadku v znení neskorších predpisov ( ďalej len „CSP“ ), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 5. Podľa § 220 ods. 1 CSP, v písomnom vyhotovení rozsudku sa po slovách "V mene Slovenskej republiky" uvedie označenie súdu, mená a priezviská sudcov rozhodujúcich vo veci, presné označenie strán a ich zástupcov, iných subjektov, označenie prejednávaného sporu, výrok, odôvodnenie, poučenie o lehote na podanie odvolania, o tom, na ktorý súd sa odvolanie podáva a o náležitostiach odvolania, poučenie o možnosti exekúcie a deň a miesto vyhlásenia.
6. Podľa § 133 ods. 1 CSP, fyzická osoba sa v žalobe označuje menom, priezviskom, adresou trvalého pobytu alebo pobytu, dátumom narodenia alebo iným identifikačným údajom. 7. Z obsahu spisu mal súd za preukázané, že v písomnom vyhotovení rozsudku zo dňa 26.10.2021 ako aj v písomnom vyhotovení opravného uznesenia zo dňa 16.03.2022 došlo k zjavnej chybe v písaní, keď žalovaný bol nesprávne označený dátumom narodenia dňa XX.XX.XXXX. Z lustrácie v Registri obyvateľov SR mal súd za preukázané, že správny dátum narodenia žalovaného je dňa XX.XX.XXXX. 8. Na základe vyššie uvedeného a v zmysle citovaných zákonných ustanovení súd vydal toto opravné uznesenie. Poučenie: Proti tomuto uzneseniu odvolanie nie je prípustné.

